

*О Б Л А С Т Х А С К О В О*

**О Б Щ И Н А Т О П О Л О В Г Р А Д**

**гр.Тополовград 6560, пл.”Освобождение”№ 1**

**тел. 0470/ 5-22-80;**

**факс 0470/5-41-57**

**e-mail:** [**oba\_top.grad@abv.bg**](mailto:oba_top.grad@abv.bg)

**ОДОБРИЛ:………П\*…………** Заличено обстоятелство на основание чл.2 от ЗЗЛД\*

**Божин Петров Божинов**

***КМЕТ НА ОБЩИНА ТОПОЛОВГРАД***

**Д О К У М Е Н Т А Ц И Я**

**З А**

**УЧАСТИЕ В ПРОЦЕДУРА ЗА**

**ВЪЗЛАГАНЕ НА ОБЩЕСТВЕНА ПОРЪЧКА**

**ЗА СТРОИТЕЛСТВО ЧРЕЗ ОТКРИТА ПРОЦЕДУРА ПО ЗОП С ПРЕДМЕТ:**

**Изпълнение на СМР на обект „Реконструкция, ремонт и оборудване във връзка с изпълнение на мерки енергийна ефективност на обект: Енергийна ефективност, основен ремонт и благоустрояване прилежащото пространство на "Сграда на Общинска администрация - гр.Тополовград" в УПИ VI, кв. 74, град Тополовград, област Хасково“**

**I.ПЪЛНО ОПИСАНИЕ НА ПРЕДМЕТА НА ПОРЪЧКАТА. ТЕХНИЧЕСКИ СПЕЦИФИКАЦИИ**

На основание чл.5, ал.2, т.9 от Закона за обществените поръчки (ЗОП), Възложител на настоящата процедура за избор на Изпълнител на обществена поръчка, възлагана по реда и при условията на ЗОП, чрез открита процедура, е кмета на община Тополовград.

Обект на възлагане: Строителство, по смисъла на чл. 3, ал. 1, т. 1 от Закона за обществените поръчки.

Предметът на обществената поръчка е: Изпълнение на СМР на обект „Реконструкция, ремонт и оборудване във връзка с изпълнение на мерки енергийна ефективност на обект: Енергийна ефективност, основен ремонт и благоустрояване прилежащото пространство на "Сграда на Общинска администрация - гр.Тополовград" в УПИ VI, кв. 74, град Тополовград, област Хасково“.

Дейностите по изпълнение на СМР на обект „Реконструкция, ремонт и оборудване във връзка с изпълнение на мерки енергийна ефективност на обект: Енергийна ефективност, основен ремонт и благоустрояване прилежащото пространство на "Сграда на Общинска администрация - гр.Тополовград" в УПИ VI, кв. 74, град Тополовград, област Хасково “ по проект с №BG06RDNP001-7.008-0006-C01 с наименование „Реконструкция, ремонт и оборудване във връзка с изпълнение на мерки енергийна ефективност на обект: Енергийна ефективност, основен ремонт и благоустрояване прилежащото пространство на "Сграда на Общинска администрация - гр.Тополовград" в УПИ VI, кв. 74, град Тополовград, област Хасково“ се възлагат в рамките на изпълнение на Административен договор за предоставяне на безвъзмездна финансова помощ №BG06RDNP001-7.008-0006-C01 от 20.11.2019г., процедура чрез подбор BG06RDNP001-7.008 – „ЕНЕРГИЙНА ЕФЕКТИВНОСТ„РЕКОНСТРУКЦИЯ, РЕМОНТ, ОБОРУДВАНЕ И/ИЛИ ОБЗАВЕЖДАНЕ НА ОБЩИНСКИ СГРАДИ, В КОИТО СЕ ПРЕДОСТАВЯТ ОБЩЕСТВЕНИ УСЛУГИ, С ЦЕЛ ПОДОБРЯВАНЕ НА ТЯХНАТА ЕНЕРГИЙНА ЕФЕКТИВНОСТ“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура" от мярка 7 „Основни услуги и обновяване на селата в селските райони" от Програмата за развитие на селските райони за периода 2014 - 2020 г.

Пълно и детайлно специфициране на конкретните видове работи и съответните необходими количества за изпълнението на обекта на строителна интервенция е отразено в изготвената и одобрена пълна техническа документация - Технически спецификации и инвестиционен проект, с приложени обяснителни записки и количествени сметки, които са достъпни в профила на купувача на община Тополовград.

Навсякъде, където е записано в настоящата документация „Обществена поръчка” и/или „Поръчка” и/или „Процедура”, следва да се тълкува като обществена поръчка, която се възлага по реда на ЗОП и която ще се възложи, чрез открита процедура.

Спрямо условията за провеждане на процедурата, нерегламентирани в цялостната Документация за участие, се прилагат разпоредбите на ЗОП, Правилника за прилагането на ЗОП (ППЗОП), Закона за устройство на територията (ЗУТ), както и относимите национални и международни нормативни актове (законови и подзаконови), регулиращи дейностите от обхвата на възлагане, съобразно спецификите на обекта на строителна интервенция в настоящата обществена поръчка, включително и тези, относими към различните хипотези на участие на конкретни стопански субекти - местни и/или чуждестранни физически и/или юридически лица, спрямо административно - правната уредба, правосубектността и техническите възможности, за които лица са от значение релевантните и приложими нормативни разпоредби, регистрационни и лицензионни режими.

Процедурата за възлагане на обществената поръчка е основана на принципите за публичност и прозрачност, на свободна конкуренция, пропорционалност, равнопоставеност и недопускане на дискриминация, като дава възможност за участие на всички български или чуждестранни физически, юридически лица, техни Обединения, както и всички други образувания, отговарящи на изискванията на Възложителя, обективирани в комплекса от документи, съставляващи Документацията за участие в процедурата.

**Възложителят определя максимално допустим срок за изпълнение на СМР, който следва да бъде офериран от участниците, както следва:** 12 месеца, който започва от датата на подписване на Протокол за откриване на строителна площадка и определяне на строителна линия и ниво на строежа (Приложение №2 към чл. 7, ал. 3, т. 2 от Наредба № 3 от 31 юли 2003 г. за съставяне на актове и протоколи по време на строителството) и приключва със съставянето на Констативен акт за установяване годността за приемане на строежа (Приложение №15 към чл. 7, ал. 3, т. 15 от Наредба № 3 от 31 юли 2003 г. за съставяне на актове и протоколи по време на строителството).

**Мотиви за невъзможността за разделяне на обществената поръчка на обособени позиции:** В предметния обхват на възлагане в настоящата обществена поръчка, с оглед ефективна организация на изпълнението и постигане на качествени резултати, не са включени обособени позиции. Основание за това си решение, Възложителят намира в характеристиките и особеностите на подлежащите на изпълнение строително - монтажни работи, предвидени в инвестиционния проект, които са взаимосвързани, част са от изпълнението на един общ обект „Реконструкция, ремонт и оборудване във връзка с изпълнение на мерки енергийна ефективност на обект: Енергийна ефективност, основен ремонт и благоустрояване прилежащото пространство на "Сграда на Общинска администрация - гр.Тополовград" в УПИ VI, кв. 74, град Тополовград, област Хасково“и разделянето им е, както неефективно, така и нецелесъобразно, предвид, че ще доведе до невъзможност за качествено изпълнение на поръчката.

Във връзка с посоченото, основен съществен елемент за възлагането на една обща процедура е и обстоятелството, че предвидените за изпълнение строителни дейности са систематично, икономически и технически неделими.Евентуалното разделяне на поръчката на обособени позиции и произтичащата от това възможност за възлагането им на различни Изпълнители, би могло да доведе до различни начало и край на строителството, а оттам разминаване и неприемливо отлагане във времето на въвеждането на строежа в експлоатация.С възлагането на обществената поръчка в цялост ще се избегнат именно тези рискове и ще се даде възможност Участниците, респ. бъдещият Изпълнител максимално да съобразят организацията на работния процес, технологичната последователност, както и да осигурят технически капацитет и ресурс, необходими за изпълнение на строителството, в съответствие с изискванията на Възложителя, което ще допринесе за повишаване на качеството и завършването в срок на възлаганите строителни интервенции.

Така обоснованите аргументи, безусловно сочат, че обществената поръчка следва да бъде осъществена от един Изпълнител и не е целесъобразно нейното разделяне на обособени позиции.

**Прогнозна стойност:** Съгласно направените предварителни разчети на бюджета, необходим за изпълнение на дейностите, включени в обхвата на обществената поръчка и средствата, одобрени и отпуснати на община Тополовград по Административен договор за предоставяне на безвъзмедна финансова помощ №BG06RDNP001-7.008-0006-C01от 20.11.2019г., сключен между община Тополовград и ДФЗ: общата прогнозна стойност на поръчката е: **340 182,12 лв. без ДДС, от които:**

**1. 275 714.67 лв. без ДДС за СМР по следните части на техническия проект: Част Архитектура, Част ОВиК, Част Електро;**

**2. 64 467.45 лв. без ДДС за оборудване по Част ОВиК и Част Електро.**

***Посочените прогнозни стойности, както и за всеки един от инвестиционните разходи съобразно одобреното от ДФЗ-РА проектно предложение на община Тополовград, се явяват крайни за ВЪЗЛОЖИТЕЛЯ.***

***Оферти, надхвърлящи оповестените пределни стойности за отделните инвестиционните разходи съобразно одобреното от ДФЗ-РА проектно предложение на община Тополовград или пределната стойност на обществената поръчка в нейната цялост, ще бъдат предложени за отстраняване на основание чл.107, т.2, б.“а“ от ЗОП – поради несъответствие с това предварително обявено условие.***

**Начин на плащане**

Редът и условията за плащане на възнаграждението на изпълнителя на обществената поръчка са определени в договора за възлагане на обществената поръчка.

**Срок на валидност на офертите**

Срокът на валидност на офертите е 6 (шест) месеца или 180 (сто и осемдесет) календарни дни, считано от крайния срок за получаване на офертите. При преобразуването на месеците в календарни дни е прието 1 месец да има 30 дни

С подаването на офертата се счита, че участникът се съгласява с определения срок на валидност на офертите. Възложителят може да поиска от участниците да удължат срока на валидност на офертите когато той не е изтекъл или да потвърдят валидността на офертите си, когато срокът е изтекъл до сключване на договора;

Участникът ще бъде отстранен от участие в процедурата за възлагане на настоящата обществена поръчка, ако след покана и в определения в нея срок не удължи или не потвърди срока на валидност на офертата си.

**ІІ.ИЗИСКВАНИЯ КЪМ УЧАСТНИЦИТЕ И УКАЗАНИЯ ЗА ПОДГОТОВКА НА ОФЕРТАТА**

**1.ОБЩИ ИЗИСКВАНИЯ КЪМ УЧАСТНИЦИТЕ**

Участник в процедурата за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителството съгласно законодателството на държавата, в която то е установено.

Възложителят не изисква обединенията да имат определена правна форма, за да участват при възлагането на поръчка. На основание чл.10, ал.2 от ЗОП възложителят не поставя условие за създаване на юридическо лице, когато участникът, определен за изпълнител, е обединение на физически и/или юридически лица.

Когато участник в процедурата е обединение, което не е юридическо лице, възложителят изисква същото да представи към офертата си копие от документ за създаване на обединението, както и следната информация във връзка с конкретната обществена поръчка:

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението.

Всеки участник в процедурата за възлагане на обществена поръчка има право да представи само една оферта.

**Специфични национални основания за отстраняване, които не произтичат от чл. 57, § 1 от Директива 2014/24/ЕС, а са предвидени само в националното законодателство и имат характер на национални основания за изключване:**

Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

*Липсата на това обстоятелство участникът следва да декларира в ЕЕДОП на Част III „Основания за изключване“, раздел Г – „Специфични национални основания за изключване“.*

В процедурата за възлагане на обществена поръчка едно физическо или юридическо лице може да участва само в едно обединение.

*Липсата на това обстоятелство участникът следва да декларира в ЕЕДОП на Част III „Основания за изключване“, раздел Г – „Специфични национални основания за изключване“.*

Свързани лица не могат да бъдат самостоятелни участници в една и съща процедура */декларирането на това обстоятелство става чрез попълване в ЕЕДОП на част III „Основания за изключване“, раздел Г – „Специфични национални основания за изключване“/.*

Съгласно чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици „На дружествата, регистрирани в юрисдикции с преференциален данъчен режим, и на контролираните от тях лица се забранява пряко и/или косвено участие в процедура по обществени поръчки по Закона за обществените поръчки и нормативните актове по прилагането му, независимо от характера и стойността на обществената поръчка, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим */декларирането на това обстоятелство става чрез попълване в ЕЕДОП на част III „Основания за изключване“, раздел Г – „Специфични национални основания за изключване“/.*

Съгласно чл.69, ал.1 от Закона за противодействие на корупцията и за отнемане на незаконно придобитото имущество лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице. Забраната за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което лицето по чл.69, ал.1 от ЗПКОНПИ е станало съдружник, притежава дялове или е управител или член на орган на управление или контрол след освобождаването му от длъжност */декларирането на това обстоятелство става чрез попълване в ЕЕДОП на част III „Основания за изключване“, раздел Г – „Специфични национални основания за изключване“/.*

Специфично национално основание за отстраняване е и: който е осъден с влязла в сила присъда за престъпления, съгласно чл. 54, ал. 1, т. 1 от ЗОП, които имат характер на национални /специфични/ основания за изключване /*тези основания за изключване не се съдържат в член 57, параграф 1 от Директива 2014/24/ЕС, а само в нашето национално законодателство. Това са осъждания за престъпления по: чл. 194 — 208 /престъпления против собствеността/, чл. 21За -217 /изнудване, вещно укривателство, злоупотреба на доверие/, чл. 219-252 /престъпления против стопанството/ и чл. 254а - 260 НК /престъпления против данъчната, финансовата и осигурителна система*/. Посочва се информация и за престъпления, аналогични на описаните, когато лицата са осъдени в друга държава членка или трета страна. */декларирането на тези обстоятелства става чрез попълване в ЕЕДОП на част III „Основания за изключване“, раздел Г – „Специфични национални основания за изключване“/.*

Специфично национално основание за отстраняване е и: Извършени нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда. */декларирането на тези обстоятелства става чрез попълване в ЕЕДОП на част III „Основания за изключване“, раздел Г – „Специфични национални основания за изключване“/.*

Специфично национално основание за отстраняване е и: Извършени нарушения по чл. 13, ал. 1 от Закона за трудовата миграция и трудовата мобилност. */декларирането на тези обстоятелства става чрез попълване в ЕЕДОП на част III „Основания за изключване“, раздел Г – „Специфични национални основания за изключване“/.*

**2.Лично състояние на участниците. Основания за задължително отстраняване.**

На основание чл.54, ал.1 от ЗОП възложителят отстранява от участие в процедура за възлагане на обществена поръчка участник, когато:

1. е осъден с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2е осъден с влязла в сила присъда, за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на участника, или аналогични задължения съгласно законодателството на държавата, в която участникът е установен, доказани с влязъл в сила акт на компетентен орган.

4. е налице неравнопоставеност в случаите по чл. 44, ал. 5 от ЗОП;

5. е установено, че:

а) е представил документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление, или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен;

7. е налице конфликт на интереси, който не може да бъде отстранен.

Основанията по т. 1, 2 и 7 се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. В тези случаи, когато участникът, или юридическо лице в състава на негов контролен или управителен орган се представлява от физическо лице по пълномощие, основанията по т. 1, 2 и 7 се отнасят и за това физическо лице.

Основанието по т. 3 не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.

*При подаване на офертата си участникът декларира липса на основанията за отстраняване, посочени по-горе, чрез представяне на ЕЕДОП, попълвайки Част III „Основания за изключване“, Раздели „А“ – „Г“, с изключение на националните основания за отстраняване, при спазване на посоченото по-горе.*

Лицата по чл. 54, ал. 2 от ЗОП са, както следва:

1. при събирателно дружество - лицата по чл. 84, ал. 1 и чл. 89, ал. 1 от Търговския закон;

2. при командитно дружество - неограничено отговорните съдружници по чл. 105 от Търговския закон;

3. при дружество с ограничена отговорност - лицата по чл. 141, ал. 2 от Търговския закон, а при еднолично дружество с ограничена отговорност - лицата по чл. 147, ал. 1 от Търговския закон;

4. при акционерно дружество - лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

5. при командитно дружество с акции - лицата по чл. 256 от Търговския закон;

6. при едноличен търговец - физическото лице - търговец;

7. при клон на чуждестранно лице - лицето, което управлява и представлява клона или има аналогични права съгласно законодателството на държавата, в която клонът е регистриран;

8. при кооперациите - лицата по чл. 20, ал. 1 и чл. 27, ал. 1 от Закона за кооперациите;

9. при сдружения - членовете на управителния съвет по чл. 30, ал. 1 от Закона за юридическите лица с нестопанска цел или управителят, в случаите по чл. 30, ал. 3 от Закона за юридическите лица с нестопанска цел;

10. при фондациите - лицата по чл. 35, ал. 1 от Закона за юридическите лица с нестопанска цел;

11. в случаите по т. 1 - 7 - и прокуристите, когато има такива;

12. за чуждестранните лица - лицата, които представляват, управляват и контролират участника съгласно законодателството на държавата, в която са установени.

В случаите по т. 11 и 12, когато лицето има повече от един прокурист, декларацията се подава само от прокуриста, в чиято представителна власт е включена територията на Република България, съответно територията на държавата, в която се провежда процедурата при възложител по чл. 5, ал. 2, т. 15 от ЗОП.

Участниците са длъжни при поискване от страна на възложителя да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 и 3 от ЗОП независимо от наименованието на органите, в които участват, или от длъжностите, които заемат.

Когато лицата по чл. 54, ал. 2 и 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.

Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 и 3 от ЗОП, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП, подписан от съответното лице.

При необходимост от деклариране на обстоятелствата по чл. 54, ал. 1, т. 3 - 6 от ЗОП, както и тези, свързани с критериите за подбор, относими към обединение, което не е юридическо лице, представляващият обединението подава ЕЕДОП за тези обстоятелства.

Когато документи, свързани с участие в обществени поръчки, се подават от лице, което представлява участника по пълномощие, в ЕЕДОП се посочва информация относно обхвата на представителната му власт.

Участник, за когото са налице основания по чл. 54, ал. 1 от ЗОП има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

4. е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от участника мерки са достатъчни, за да се гарантира неговата надеждност, възложителят не го отстранява от участие в поръчката.

Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата, в зависимост от вида и етапа, на който се намира процедурата.

Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл.56, ал. 1 от ЗОП възможност за времето, определено с присъдата или акта.

Възложителят отстранява от процедурата участник, за когото са налице основанията по чл. 54, ал. 1 от ЗОП, възникнали преди или по време на процедурата. Това се прилага и когато участник в процедурата е обединение от физически и/или юридически лица и за член на обединението е налице някое от основанията за отстраняване.

Основанията за отстраняване се прилагат до изтичане на следните срокове:

1. пет години от влизането в сила на присъдата - по отношение на обстоятелства по чл. 54, ал. 1, т. 1 и 2 от ЗОП, освен ако в присъдата е посочен друг срок на наказанието;

2. три години от датата на:

а) влизането в сила на решението на възложителя, с което участникът е отстранен за наличие на обстоятелствата по чл. 54, ал. 1, т. 5, буква „а" от ЗОП;

б) влизането в сила на акт на компетентен орган, с който е установено наличието на обстоятелствата по чл. 54, ал. 1, т. 6 от ЗОП, освен ако в акта е посочен друг срок;

Стопанските субекти, които са отстранени от процедура за възлагане на обществена поръчка поради наличие на обстоятелства по чл. 54, ал. 1, т. 5, буква „а" от ЗОП, се включват в списък, който има информативен характер.

В случай на отстраняване по чл. 54 от ЗОП възложителят трябва да осигури доказателства за наличие на основания за отстраняване.

**Доказване липсата на основания за отстраняване**

За доказване на липсата на основания за отстраняване участникът, избран за изпълнител, представя:

1. за обстоятелствата по чл. 54, ал. 1, т. 1 от ЗОП - свидетелство за съдимост;

2. за обстоятелството по чл. 54, ал. 1, т. 3 от ЗОП - удостоверение от органите по приходите и удостоверение от общината по седалището на възложителя и на участника;

3. за обстоятелството по чл. 54, ал. 1, т. 6 от ЗОП и по чл. 56, ал. 1, т. 4 от ЗОП- удостоверение от органите на Изпълнителна агенция „Главна инспекция по труда";

Когато участникът, избран за изпълнител, е чуждестранно лице, той представя съответния документ, издаден от компетентен орган, съгласно законодателството на държавата, в която участникът е установен. Когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. Когато декларацията няма правно значение, участникът представя официално заявление, направено пред компетентен орган в съответната държава.

**3.** Възложителят определя по отношение на участниците критерии за подбор, които се отнасят до:

1.годност за упражняване на професионална дейност;

1. икономическото и финансовото състояние;

2. техническите и професионалните способности.

Възложителят използва спрямо участниците само критерии за подбор по ЗОП, които са необходими за установяване на възможността им да изпълнят поръчката. Поставените критерии са съобразени с предмета, стойността, обема и сложността на поръчката.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**Годност за упражняване на професионална дейност**

Всеки участник в процедурата следва да има регистрация в Централния професионален регистър на строителя, съгласно Закона за камарата на строителите за изпълнение на строежи с обхват **първа** група, **четвърта** категория съгласно Правилника за реда за вписване и водене на ЦПРС, която да му позволява извършването на строителните работи, предмет на настоящата поръчка, а за чуждестранно лице - еквивалентен документ или декларация от компетентните органи, съгласно националния му закон за вписването на лицето в съответен професионален регистър на държавата, в която е установен, допускащ съгласно законодателството на държавата, в която лицето е установено и осъществява дейността си, извършване на строителните работи, които са предмет на настоящата обществена поръчка, придружен с превод на български език.

Подизпълнители, които ще изпълняват дейност по строителство, както и онези съдружници в обединение което не е ЮЛ, но съгласно договора за обединение ще изпълняват дейност по строителство, също следва да са вписани в ЦПР на строителя, за изпълнение на съответната група и категория строеж.

**Доказва се със:**Лицето или лицата попълват Част ІV. „Критерий за подбор”, буква „А”, „Годност” от ЕЕДОП, като декларират тези обстоятелства.

**На основание и при условията на чл. 67, ал. 5 от ЗОП,** възложителят може да изисква по всяко време след отварянето на офертите представяне на документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата, а именно: Заверено копие на удостоверение от Централния професионален регистър на строителя, което им позволява да изпълняват строителството на обекти **първа** група, **четвърта** категория съгласно Правилника за реда за вписване и водене на Централния професионален регистър на строителя и при спазване на чл.17 от Закона за камарата на строителите.

**Определениятза изпълнител,съдружници в обединението-изпълнител,както и подизпълнители, които ще извършват съответна дейност при изпълнението на договораза обществената поръчка,** са длъжни в срок не по-късно от датата на сключване на договора да представят копие от удостоверение от Централния професионален регистър на строителя, което им позволява да изпълняват строителството на обекти **първа** група, **четвърта** категория съгласно Правилника за реда за вписване и водене на Централния професионален регистър на строителя и при спазване на чл.17 от Закона за камарата на строителите.

**Подробни мотиви за определяне на критерия за подбор:** Възложителятпоставя този критерий за подбор съобразно императивните разпоредби на Закона за устройство на територията и подзаконовите актове свързани с неговото прилагане. Посочения критерий за подбор е съобразен с чл.60, ал.1 от ЗОП.

**Икономическо и финансово състояние:**

1. Участникът да притежава валидна /действаща/ застраховка по чл. 171 от Закон за устройство на територията (ЗУТ) за професионална отговорност предназначена за строител по смисъла на ЗУТ и в размер съгласно чл.5, ал.2, т.4 от Наредбата за условията и реда за задължително застраховане в проектирането и строителството.

За участник, установен/регистриран в Република България, застраховката за професионална отговорност следва да бъде съгласно чл.171, ал.1 от Закона за устройство на територията (ЗУТ). За участник, установен/регистриран извън Република България застраховката за професионална отговорност следва да бъде еквивалента на тази по чл.171, ал.1 от ЗУТ, но направена съгласно законодателството на държавата, където е установен/регистриран участника.

В случай на участие на обединение/консорциум, който не е регистриран като самостоятелно юридическо лице, както и в случаите, когато се ползва подизпълнител, застраховката се представя за всеки един от членовете на обединението/консорциума, както и за подизпълнителите, които ще изпълняват дейности, свързани със строителство.

**Доказва се със:** Лицето или лицата попълват Част ІV. „Критерий за подбор”, буква „Б”, „Икономическо и финансово състояние” от ЕЕДОП.

\* Разяснение: следва да се има предвид, че застраховка по чл. 171 от ЗУТ е специализирана – тя касае само „строителя” /чл. 171, ал. 1 от ЗУТ/. **Ако съдружник в обединение-участник, което не е ЮЛ, няма да участва при изпълнение на строителството**, то тогава по силата на текста на законовата норма той не може да застрахова отговорността си на основание на специална клауза, която като императивна, не подлежи на разширително тълкуване и приложение.

**На основание и при условията на чл. 67, ал. 5 от ЗОП,** възложителят може да изисква по всяко време след отварянето на офертите представяне на документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата, а именно: Заверено копие на валидна застраховка по чл. 171 ЗУТ „Професионална отговорност” в размер съгласно чл.5, ал.2, т.4 от Наредбата за условията и реда за задължително застраховане в проектирането и строителството.

**Определениятза изпълнител,съдружници в обединението-изпълнител,както и подизпълнители, които ще извършват съответна дейност при изпълнението на договораза обществената поръчка,** са длъжни в срок не по-късно от датата на сключване на договора да представят копие на валидна застраховка по чл. 171 ЗУТ „Професионална отговорност”.За изпълнител, съдружници в обединението-изпълнител, както и подизпълнители, които ще извършват съответна дейност при изпълнението на договора за обществената поръчка, установен/регистриран извън Република България застраховката за професионална отговорност следва да бъде еквивалента на тази по чл.171, ал.1 от ЗУТ, но направена съгласно законодателството на държавата, където е установен/регистриран.

**Подробни мотиви за определяне на критерия за подбор:** Поставеният от Възложителя критерий за подбор е на база императивните разпоредби на чл.171 от Закона за устройство на територията и подзаконовите актове, свързани с неговото прилагане, съобразявайки се и с предмета и обема на настоящата поръчка. Наличието на описаната застраховка, освен нормативно изискване е и гаранция за защита на интересите на възложителя и тези на трети лица от инциденти по време на изпълнението на предмета на поръчката от страна на избрания изпълнител. Посочения критерий за подбор е съобразен с чл.61, ал.1, т.2 от ЗОП.

**Технически и професионални способности:**

1. Участникът да прилага системи за управление на качеството съгласно стандарт EN ISO 9001:2008/2015 или еквивалент, с предметен обхват „строителство“ или еквивалент.

Сертификатите трябва да са издадени от независими лица, които са акредитирани по съответната серия европейски стандарти от Изпълнителна агенция „Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема еквивалентни сертификати, издадени от органи, установени в други държави членки. Възложителят приема и други доказателства за еквивалентни мерки за осигуряване на качеството, когато участник не е имал достъп до такива сертификати или е нямал възможност да ги получи в съответните срокове по независещи от него причини. В тези случаи участникът трябва да е в състояние да докаже, че предлаганите мерки са еквивалентни на изискваните.

**Доказва се със:** Посочване на информацията в Част ІV. „Критерий за подбор”, буква „Г”, „Стандарти за осигуряване на качеството и стандарти за екологично управление” от ЕЕДОП.

Когато участник в процедурата е обединение, което не е юридическо лице, горепосочения валиден сертификат или еквивалентен, представят онези участници в обединението, които ще изпълняват дейности по строителство и съобразно разпределението на дейностите по договора за обединение.

Т.е. само онези членове на обединението/консорциума (неюридическо лице), които при евентуално спечелване на поръчката, ще изпълняват реално дейностите по строителство, представят валиден сертификат или еквивалентен.

**На основание и при условията на чл. 67, ал. 5 от ЗОП,** възложителят може да изисква по всяко време след отварянето на офертите представяне на документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата, а именно: Заверено копие на валиден Сертификат за въведена система на управление на качеството, съгласно стандарт ЕN ISO 9001:2008/2015 или еквивалентен с обхват в областта на строителството или еквивалент.

**Избраният изпълнител представя**копие на валиден Сертификат за въведена система на управление на качеството, съгласно стандарт ЕNISO 9001:2008/2015 или еквивалентен с обхват в областта настроителството или еквивалент.

Чуждестранните участници представят еквивалентни на посочените документи съобразно законодателството си.

Когато в държавата, в която участникът е установен, не се изискват документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение според закона на държавата, в която е установен. Когато клетвената декларация няма правно значение според съответния национален закон, участникът представя официално заявление, направено пред съдебен или административен орган, нотариус или компетентен професионален или търговски орган в държавата, в която той е установен.

**Подробни мотиви за определяне на критерия за подбор:** Възложителятпоставя този критерий за подбор съобразно предмета и обема на настоящата поръчка. Изискването участниците да прилагат системи за управление на качеството е с цел гаранция за възможностите на потенциалните изпълнители за изпълнение на предмета на поръчката при стриктно спазване на изискванията за качество при изпълнението на поръчката. Посочения критерий за подбор е съобразен с чл.63, ал.1, т.10 от ЗОП.

2. Участникът да прилага системи или стандарти за опазване на околната среда съгласно стандарт EN ISO 14001:2004/2015 или еквивалент, с предметен обхват „строителство“ или еквивалент.

Сертификатите трябва да са издадени от независими лица, които са акредитирани по съответната серия европейски стандарти от Изпълнителна агенция „Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема еквивалентни сертификати, издадени от органи, установени в други държави членки. Възложителят приема и други доказателства за еквивалентни мерки за опазване на околната среда, когато участник не е имал достъп до такива сертификати или е нямал възможност да ги получи в съответните срокове по независещи от него причини. В тези случаи участникът трябва да е в състояние да докаже, че предлаганите мерки са еквивалентни на изискваните.

**Доказва се със:** Посочване на информацията в Част ІV. „Критерий за подбор”, буква „Г”, „Стандарти за осигуряване на качеството и стандарти за екологично управление” от ЕЕДОП.

Когато участник в процедурата е обединение, което не е юридическо лице, горепосочения валиден сертификат или еквивалентен, представят онези участници в обединението, които ще изпълняват дейности по строителство и съобразно разпределението на дейностите по договора за обединение.

Т.е. само онези членове на обединението/консорциума (неюридическо лице), които при евентуално спечелване на поръчката, ще изпълняват реално дейностите по строителство, представят валиден сертификат или еквивалентен.

**На основание и при условията на чл. 67, ал. 5 от ЗОП,** възложителят може да изисква по всяко време след отварянето на офертите представяне на документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата, а именно: Заверено копие на валиден Сертификат за въведена система на управление на околната среда, съгласно стандарт EN ISO 14001:2004/2015 или еквивалентен с обхват в областта на строителството или еквивалентен.

**Избраният изпълнител представя**копие на валиден Сертификат за въведена система на управление на околната среда, съгласно стандарт EN ISO 14001:2004/2015 или еквивалентен с обхват в областта на строителството или еквивалентен.

Чуждестранните участници представят еквивалентни на посочените документи съобразно законодателството си.

Когато в държавата, в която участникът е установен, не се изискват документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение според закона на държавата, в която е установен. Когато клетвената декларация няма правно значение според съответния национален закон, участникът представя официално заявление, направено пред съдебен или административен орган, нотариус или компетентен професионален или търговски орган в държавата, в която той е установен.

**Подробни мотиви за определяне на критерия за подбор:** Възложителятпоставя този критерий за подбор съобразно предмета и обема на настоящата поръчка. Изискването участниците да прилагат системи за управление на околната среда е с цел гаранция за възможностите на потенциалните изпълнители за изпълнение на предмета на поръчката при стриктно спазване на изискванията за управление на околната среда при изпълнението на поръчката. Посочения критерий за подбор е съобразен с чл.63, ал.1, т.11 от ЗОП.

Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество.

Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалните способности.

По отношение на критериите, свързани с професионална компетентност и опит за изпълнение на поръчката, участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.

Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

Възложителят изисква от участника да замени посоченото от него трето лице, ако то не отговаря на някое от условията по чл.65, ал.4 от ЗОП, поради промяна в обстоятелства преди сключване на договора за обществена поръчка.

Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по чл.65, ал. 2 – ал.4 от ЗОП.

Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

Изпълнителят сключва договор за подизпълнение с подизпълнителите, посочени в офертата.Възложителят изисква замяна на подизпълнител, който не отговаря на някое от условията по чл.66, ал.2 от ЗОП поради промяна в обстоятелствата преди сключване на договора за обществена поръчка.

Подизпълнителите нямат право да превъзлагат една или повече от дейностите, които са включени в предмета на договора за подизпълнение.Не е нарушение на забраната по чл.66, ал. 5 от ЗОП доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.Разплащанията в този случай се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.Към искането изпълнителят предоставя становище, от което да е видно дали оспорва плащанията или част от тях като недължими.Възложителят има право да откаже плащане, когато искането за плащане е оспорено, до момента на отстраняване на причината за отказа.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката. Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор по отношение на дела и вида на дейностите, които ще изпълнява.

При замяна или включване на подизпълнител изпълнителят представя на възложителя копие на договора с новия подизпълнител заедно с всички документи, които доказват изпълнението на условията по чл.66, ал.14 от ЗОП, в срок до три дни от неговото сключване.

При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията, посочена по-горе.

Съгласно чл.67, ал.4 от ЗОП, във връзка с §29, т.5. б “а“ от ПЗР на ЗОП, се въвежда задължителното представяне на ЕЕДОП в електронен вид, в сила от 1 април 2018г. Агенция за обществени поръчки е изготвила Методическо указание № МУ4 от 02.03.2018г., с което се предоставя информация досежно електронното подаване на ЕЕДОП. Съгласно указанието, Възложителите следа да дадат указания на заинтересованите лица за възможните начини за подаване на ЕЕДОП в електронен вид.

За нуждите на настоящата обществена поръчка, Община Тополовград е създала образец на ЕЕДОП чрез използване на безплатна услуга чрез информационната система еЕЕДОП. Системата е достъпна чрез Портала за обществени поръчки директно на следния адрес: <https://espd.eop.bg/espd-web/filter?lang=bg>.

Към настоящата документация са приложени два формата на ЕЕДОП, PDF и HML (rar формат). За да се попълни ЕЕДОП е необходимо да се изпълнят следните указания:

i. Изтеглете приложения “expd-request.xml”файл и го съхранете на компютъра си;

ii.Отворете интернет страницата на системата за еЕЕДОП;

iii.В долната част на отворилата се страница под въпроса „Вие сте?“ маркирайте отговор „Икономически оператор“;

iv.В новопоявилото се поле “Искате да:“ маркирайте „заредете файл ЕЕДОП“ ;

v.В новопоявилото се поле „Качите документ“ натиснете бутона „Избор на файл“, след което следва да се избере файла, който е бил запаметен, формат expd-request.xml”;

vi.В новопоявилото се поле изберете мястото на дейност на Вашето предприятие и натиснете бутона “Напред“;

vii.Ще се зареди еЕЕДОП, който може да се попълва онлайн. След като се попълнят всички раздели, на последната страница ще се появи опция „Преглед“, чрез която опция се зарежда попълнения файл и същия може да бъде прегледан;

viii.След като зареди целия файл еЕЕДОП, в края на документа се появява бутон „Изтегляне като“. Препоръчително е да се съхранят двете опции на файла на компютъра си, за да може да се редактира повторно, ако е необходимо;

ix.Изтегленият \*pdf. Файл се подписва електронно от всички задължение лица и се прилага към офертата.

Подписаният ЕЕДОП се представя на оптичен носител. Форматът, в който ще се представи ЕЕДОП, не следва да позволява редакция на неговото съдържание.

Друга възможност за предоставяне, е чрез осигурен достъп по електронен път до изготвения и подписан електронно документ. В този случай, същият следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на оферти, като участникът задължително посочва този интернет адрес в описа на представените документи, Образец № 1.

Когато ЕЕДОП е попълнен през системата за еЕЕДОП, при предоставянето му, с електронен подпис следва да бъде подписана версията в pdf формат. При представяне на ЕЕДОП от трети лица, обединения, от участници в обединения, подизпълнители, се прилагат горните правила. Във всички случаи на представяне на ЕЕДОП, той следва да е на електронен носител.

Друга възможност за представяне на ЕЕДОП е като образец на ЕЕДОП във формат \*.doc, изтеглен от официалната интернет страницата на Агенцията за обществени поръчки (АОП ). В този случай участниците следва да попълнят необходимите данни в ЕЕДОП и да го преобразуват в нередактируем формат (например \*.pdf или еквивалент), след което съответните лица да го подпишат с електронен подпис и представят на Възложителя.

Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

Възложителят няма право да изисква документи, които вече са му били предоставени или са му служебно известни.

**ІІІ. Критерий за възлагане:**Икономически най-изгодната оферта се определя въз основа на критерий за възлагане ***„оптимално съотношение качество/цена",*** съгласно чл. 70, ал. 2, т. 3 от ЗОП.

Настоящата Методика съдържа точни указания за извършване на оценка по всеки показател/подпоказател и за определяне на комплексната оценка на съответна, допусната до оценка оферта.

Обществената поръчка се възлага въз основа на „икономически най-изгодната оферта".

*Направеният от Възложителя избор на критерий за възлагане (оценка) на офертите е съобразен с комплексния характер на предмета на настоящата обществена поръчка.*

***!!! На оценка подлежат единствено предложения, които отговарят на минималните изисквания, поставени от Възложителя към съдържанието на отделните части на предложението за изпълнение на поръчката, на Техническата спецификация и работния инвестиционен проект за обекта на изпълнение, на действащото законодателство и са съобразени с предмета на поръчката, като всяко едно от така изброените изисквания следва да се разбира като „предварително обявени условия на поръчката" по смисъла на чл. 107, т. 2, буква „а" от ЗОП.***

Предвид посочените изисквания, ***преди да премине към оценка на показателите за качество,***Комисията за разглеждане и оценка на офертите проверява дали техническите предложения отговарят на гореизброените изисквания.

**Комисията предлага за отстраняване от процедурата участник, който е представил оферта, която не отговаря на предварително обявените условия на възложителя.**

Критерият **„оптимално съотношение качество/цена”** включва следните показатели и тежести в комплексната оценка на офертите:

1. **Комплексна оценка (КО)** се формира като сбор от Оценка на Техническото предложение на участника (ТП ) и Оценка на ценовото предложение на участника (ЦП)

**Комплексна оценка КО = ТП + ЦП**

Комплексната оценка се измерва в **брой точки**. Максималният брой точки, които може да получи участник е **100 т.**

На първо място се класира участникът, получил най-много точки.

1. **Oпределяне на оценката по Показател „Техническото предложение на участника“ (ТП),** включващ „**Професионалната компетентност на персонала“ (ПК)**

Максималният брой точки, който може да получи всеки участник е **30.**

**Определяне на оценка на „Професионалната компетентност на персонала“ (ПК),** включва:

ПК 1 (показател за професионалната компетентност на предложения от Участника „Ръководител обект“ – магистър или бакалавър, инженер, специалност „ПГС“ или еквивалент“);

ПК2(показател за професионалната компетентност на предложения от Участника „Технически ръководител“–да отговаря на изискванията на чл.15, ал.1, т.4, б.„а“ от ЗКС и съгласно чл. 163а ЗУТ, лице, получило диплома от акредитирано висше училище с квалификация "строителен инженер" или еквивалент, "инженер" или еквивалент или "архитект" или еквивалент, или лице със средно образование с четиригодишен курс на обучение и придобита професионална квалификация в област "Архитектура и строителство" или еквивалент и "Техника" или еквивалент. Техническа правоспособност може да бъде призната на чуждестранно лице при условията на взаимност, установени за всеки конкретен случай, когато притежава диплома, легализирана по съответния ред, и когато отговаря на изискванията на ЗУТ.);

ПК 3 (показател за професионалната компетентност на предложения от Участника „Специалист – контрол на качеството“ – да отговаря на изискванията на чл.15, ал.1, т.4, б.„б“ от ЗКС и да има валиден сертификат за преминат курс за контрол на качеството или еквивалент);

ПК 4 (показател за професионалната компетентност на предложения от Участника „Специалист по ЗБУТ“–да отговаря на изискванията на чл.15, ал.1, т.4, б.„в“ от ЗКС, притежаващ валидно удостоверение (сертификат) за завършен курс за координатор по здраве и безопасност или еквивалент),

смаксимален брой точки, който може да получи всеки участник- **30 т.**

Участникът трябва да посочи за всяка от позициите на експертите от предлагания от него екип за изпълнение на обществената поръчка отделни лица (един експерт не може да съвместява две позиции от изискуемия експертен екип).

При използването на експерти – чуждестранни лица, възложителят приема еквивалентни образователно-квалификационна степен, професионална квалификация и специалност, съгласно законодателството на държавата, в която са установени. Прилагат се разпоредбите на Директива 2005/26/ЕО, както и условията и реда за признаване на професионални квалификации, придобити в други държави членки и в трети държави, с цел достъп и упражняване на регулирани професии в Република България. С Решение на Министерски съвет № 352 от 21.05.2015 г. е приет първи национален план за действие по взаимна оценка на регулираните професии в държавите членки, съгласно чл. 59 „Прозрачност“ от изменената Директива 2005/36/ЕО на Европейския парламент и на Съвета от 7 септември 2005 година относно признаването на професионалните квалификации.

Под „еквивалентно образование“ следва да се разбира специалност, получена в чуждестранно учебно заведение в еквивалентни на тези области специалности по смисъла на ПМС 125 от 24.06.2002 г. за утвърждаване Класификатор на областите на висше образование и професионалните направления. Под „еквивалентно обучение“ следва да се разбира обучение, проведено от чуждестранен обучител на теми, еквивалентни на изискваните за съответните позиции в екипа.

**Оценка на професионалната компетентност на персонала** (**ПК**) се изчислява по следната формула:

**ПК= ПК1 + ПК2 +ПК3 + ПК4,** където:

- **ПК1**- показател за професионалната компетентност на предложения от Участника „Ръководител обект“ - до 8 точки;

- **ПК2**- показател за професионалната компетентност на предложения от Участника „Технически ръководител “ - до 8 точки;

- **ПК3**- показател за професионалната компетентност на предложения от Участника „Специалист – контрол на качеството “ - до 7 точки;

- **ПК4**- показател за професионалната компетентност на предложения от Участника „Специалист по ЗБУТ “ - до 7 точки.

Точките за показател **за професионалната компетентност на предложения от Участника „Ръководител обект“ (ПК 1)** се присъждат по следния начин**:**

|  |  |
| --- | --- |
|  | **Оценка**  **(Точки)** |
| **Участникът е предложил:** |  |
| Експерт с професионална компетентност – умения усвоени в процеса на упражняване на определена позиция при изпълнението на 1 бр. обект от първа група, минимум четвърта категория на позиция „Ръководител обект“. | 3 |
| Експерт с професионална компетентност – умения усвоени в процеса на упражняване на определена позиция при изпълнението на 2 бр. обекти от първа група, минимум четвърта категория на позиция „Ръководител обект“. | 6 |
| Експерт с професионална компетентност – умения усвоени в процеса на упражняване на определена позиция при изпълнението на 3 бр. и повече обекти от първа група, минимум четвърта категория на позиция „Ръководител обект“. | 8 |

Точките за показател **за професионалната компетентност на предложения от Участника „Технически ръководител“ (ПК 2)** се присъждат по следния начин**:**

|  |  |
| --- | --- |
|  | **Оценка**  **(Точки)** |
| **Участникът е предложил:** |  |
| Експерт с професионална компетентност – умения усвоени в процеса на упражняване на определена позиция при изпълнението на 1 бр. обект от първа група, минимум четвърта категория на позиция „Технически ръководител“. | 3 |
| Експерт с професионална компетентност – умения усвоени в процеса на упражняване на определена позиция при изпълнението на 2 бр. обекти от първа група, минимум четвърта категория на позиция „Технически ръководител“. | 6 |
| Експерт с професионална компетентност – умения усвоени в процеса на упражняване на определена позиция при изпълнението на 3 бр. и повече обекти от първа група, минимум четвърта категория на позиция „Технически ръководител“. | 8 |

Точките за показател **за професионалната компетентност на предложения от Участника „Специалист – контрол на качеството“ (ПК 3)** се присъждат по следния начин**:**

|  |  |
| --- | --- |
|  | **Оценка**  **(Точки)** |
| **Участникът е предложил:** |  |
| Експерт с професионална компетентност – умения усвоени в процеса на упражняване на определена позиция при изпълнението на 1 бр. обект от първа група, минимум четвърта категория на позиция „Специалист – контрол на качеството“. | 3 |
| Експерт с професионална компетентност – умения усвоени в процеса на упражняване на определена позиция при изпълнението на 2 бр. обекти от първа група, минимум четвърта категория на позиция „Специалист – контрол на качеството“. | 5 |
| Експерт с професионална компетентност – умения усвоени в процеса на упражняване на определена позиция при изпълнението на3 бр. и повече обекти от първа група, минимум четвърта категория на позиция „Специалист – контрол на качеството“. | 7 |

Точките за показател **за професионалната компетентност на предложения от Участника „Специалист по ЗБУТ“(ПК 4)** се присъждат по следния начин**:**

|  |  |
| --- | --- |
|  | **Оценка**  **(Точки)** |
| **Участникът е предложил:** |  |
| Експерт с професионална компетентност – умения усвоени в процеса на упражняване на определена позиция при изпълнението на 1 бр. обект от първа група, минимум четвърта категория на позиция „Специалист по ЗБУТ“. | 3 |
| Експерт с професионална компетентност – умения усвоени в процеса на упражняване на определена позиция при изпълнението на 2 бр. обекти от първа група, минимум четвърта категория на позиция „Специалист по ЗБУТ“. | 5 |
| Експерт с професионална компетентност – умения усвоени в процеса на упражняване на определена позиция при изпълнението на 3 бр. и повече обекти от първа група, минимум четвърта категория на позиция „Специалист по ЗБУТ“. | 7 |

***ЗАБЕЛЕЖКА:***

1. *В случай, че някой от предложените експерти не е изпълнил поне един обект от изискуемата група и/или категория по съответната част и/или не е представил към техническото предложение документи, с които се удостоверява декларираното образование и професионална компетентност, участникът ще бъде отстранен от участие.*
2. **Определяне на оценка по показател „Оценка на ценовото предложение на участника“- Ценово предложение (ЦП).**

Максималният брой точки, който може да получи всеки участник е **70.** Точките се определят по следната формула:

ЦПmin

ЦП= 70 х --------, където

ЦПn

„70” е тежестта на показателя;

ЦПn – общата предложена цена, от съответния участник

ЦПmin – общата предложената минимална цена

Общата предложена минимална цена е цената на участника предложил най-ниска стойност, която се формира като сбор на предложените от него единични цени.

*Към оценка на ценовите предложения се пристъпва след като се извърши проверка и се установи, че са подготвени и представени в съответствие с изискванията на документацията за участие в процедурата. При наличие на аритметична грешка/грешки – участника се отстранява от участие в обществената поръчка.*

***ВАЖНО:****При оценка на всеки един от показателите Комисията изчислява точките с точност до втория знак след десетичната запетая.*

Комисията класира участниците по степента на съответствие на офертите с предварително обявените от възложителя условия.

Въз основа на резултатите комисията ще класира участниците, като на първо място ще бъде посочен участника с най-много точки, а останалите ще бъдат подредени в низходящ ред.

В случай, че комплексните оценки на две или повече оферти са равни, с предимство се класира офертата, в която се съдържат по- изгодни предложения, преценени в следния ред:

1. по- ниска предложена цена;

2. по- изгодно предложение по показатели извън предложена цена, сравнени в низходящ ред съобразно тяхната тежест.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с реда посочен по- горе.

**ІV.УКАЗАНИЯ ЗА ПОДГОТОВКА НА ОФЕРТАТА**

1. **Общи**

Участниците трябва да проучат всички указания и условия за участие, дадени в документацията за участие.

При изготвяне на офертата всеки участник трябва да се придържа точно към условията, обявени от възложителя.

Отговорността за правилното разучаване на документацията за участие се носи единствено от участниците.

Представянето на оферта задължава участника да приеме напълно всички изисквания и условия, посочени в тази документация, при спазване на ЗОП.

Поставянето от страна на участника на условия и изисквания, които не отговарят на обявените в документацията, води до отстраняване на този участник от участие в процедурата.

До изтичане на срока за подаване на офертите, всеки участник може да промени, допълни или оттегли офертата си.

Всеки участник в процедурата има право да представи само една оферта.

Лице, което участва като подизпълнител в офертата на друг участник, не може да представя самостоятелна оферта.

Участникът ще бъде отстранен от участие в процедурата за възлагане на настоящата обществена поръчка, ако в офертата си е поставил условия и изисквания, които не отговарят на обявените в документацията или е представил повече от една оферта, или е представил оферта с варианти.

Участникът ще бъде отстранен от участие в процедурата за възлагане на настоящата обществена поръчка, ако е представил оферта, в която е посочил дадено лице за подизпълнител, но не е приложил информацията, изисквана съгласно раздели А и Б и част ІІІ за всяка (категория) съответни подизпълнители от ЕЕДОП, а същевременно това лице е подало самостоятелна оферта и декларира в хода на провеждането на процедурата пред възложителя, че не знае за посочването си като подизпълнител и не е съгласно да бъде такъв.

1. **Съдържание на офертата**

Документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя.

Документите се представят в запечатана непрозрачна опаковка, върху която се посочват:

1. наименованието на участника, включително участниците в обединението, когато е приложимо;

2. адрес за кореспонденция, телефон и по възможност - факс и електронен адрес;

3. наименованието на поръчката.

При открита процедура опаковката включва документите по чл. 39, ал. 2 и ал. 3, т. 1 от ППЗОП, опис на представените документи, както и отделен запечатан непрозрачен плик с надпис „Предлагани ценови параметри", който съдържа ценовото предложение по чл. 39, ал. 3, т. 2 от ППЗОП.

Когато за някои от посочените в настоящата документация документи е определено, че може да бъде представен в копие, за такъв документ се счита този, при който върху копието на документа представляващият участника е записал или подпечатал „вярно с оригинала” и е положил саморъчно подписа си.

С подаването на оферти се счита, че участниците се съгласяват с всички условия на възложителя, в т.ч. с определения от него срок на валидност на офертите и с проекта на договор.

Заявлението за участие включва най-малко следните документи:

1. единен европейски документ за обществени поръчки (ЕЕДОП) в съответствие с изискванията на чл. 67 от ЗОП и условията на възложителя;

2. документи за доказване на предприетите мерки за надеждност, когато е приложимо;

3. документът по чл. 37, ал. 4 от ППЗОП, когато е приложимо;

4. документ, от който да е видно правното основание за създаване на обединението, когато е приложимо.

Офертата включва:

1. техническо предложение, съдържащо:

а) предложение за изпълнение на поръчката в съответствие с техническите спецификации и изискванията на възложителя;

б) декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд.

*Независимо от обстоятелството, че като елемент от оценката на техническото предложение възложителят е обхванал само част от изискуемите за включване в същото параметри на изпълнение, посоченото съдържание в образеца на техническото предложение следва да се приема като минимално изискуемо и задължително по обхват, предвид обстоятелството, че липсата на един или повече от изброените като минимум елементи от съдържанието на предложението за изпълнение на поръчката е предпоставка за отстраняване на участника от процедурата, поради неизпълнение на това предварително поставено и обявено условие по смисъла на чл.107, т.2, б.“а“ от ЗОП.*

2. ценово предложение, което обхваща цена на придобиване и всички други предложения по показатели с парично изражение.

**Информация за задълженията, свързани с данъци и осигуровки, опазване на околната среда, закрила на заетостта и условията на труд**

***Забележка****: Участниците могат да получат необходимата информация от следните институции:*

***- Относно задълженията, свързани с данъци и осигуровки:***

*Национална агенция по приходите /НАП/:*

*Информационен телефон на НАП - 0700 18 700;*

***Електронни адреси на НАП:***

[*infocenter@nra.bg*](mailto:infocenter@nra.bg) *–  обща информация*

*/*[*nap@nra.bg*](mailto:nap@nra.bg) *-  само за кореспонденция, подписана с електронен подпис*

***- Относно задълженията, свързани с опазване на околната среда:***

*Министерство на околната среда и водите /МОСВ/*

*1000 София, бул.“Мария Луиза“ № 22 – Централна сграда*

*1000 София, ул. "У. Гладстон" № 67 – Втора сграда*

*Телефон: 02/ 940 6000*

*Интернет адрес: http://www.moew.government.bg/*

***- Относно задълженията, свързани със закрила на заетостта и условията на труд:***

*Министерство на труда и социалната политика:*

*София 1051, ул. Триадица №2*

*Телефон: 02/ 8119 443*

*Е-mail:* [***mlsp@mlsp.government.bg***](mailto:mlsp@mlsp.government.bg)

*Факс:* ***+359 2 988 44 05; +359 2 986 13 18***

1. **Подаване на оферти**. **Място и срок за подаване на оферти**

Желаещите да участват в процедурата за възлагане на обществената поръчка подават лично или чрез упълномощено лице офертите си в деловодството на община Тополовград на адрес: гр.Тополовград, пл. „Освобождение” №1, деловодство, всеки работен ден най-късно до часа и датата, посочени в обявлението за обществената поръчка.

Ако участникът изпраща офертата, чрез препоръчана поща или куриерска служба, разходите са за негова сметка. В този случай той следва да изпрати офертата така, че да обезпечи нейното пристигане на посочения от Възложителя адрес преди изтичане на срока за подаване на офертите. Рискът от забава или загубване на офертата е за участника. Възложителят не се ангажира да съдейства за пристигането на офертата на адреса и в срока определен от него.

До изтичане на срока за получаване на оферти всеки участник може да промени, допълни или оттегли офертата си. Оттеглянето на офертата прекратява по-нататъшното участие на участника в процедурата. Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/ Промяна на оферта /с входящ номер/”.

**Приемане на оферти / връщане на оферти**

При подаване на офертата и приемането й върху опаковката се отбелязва входящ номер, дата и час на постъпване и посочените данни се отбелязват във входящ регистър.

За подаването на офертата на участника се издава документ.

Оферти, които са представени след крайния срок за подаването им или са незапечатени или са с нарушена цялост, се връщат на подателя незабавно. Тези оферти не се вписват в регистъра.

**V.РАЗГЛЕЖДАНЕ НА ОФЕРТИ**

След изтичането на срока за получаване на оферти възложителят назначава комисия по чл. 103, ал. 1 ЗОП със заповед, в която определя:

1. поименния състав и лицето, определено за председател;

2. сроковете за извършване на работата;

3. място на съхранение на документите, свързани с обществената поръчка, до приключване работата на комисията.

Председателят на комисията:

1. свиква заседанията на комисията и определя график за работата й;

2. информира възложителя за всички обстоятелства, които препятстват изпълнението на поставените задачи в посочените срокове;

3. отговаря за правилното съхранение на документите, които не са в платформата, до приключване на работата на комисията;

4. прави предложения за замяна на членове на комисията при установена невъзможност някой от тях да изпълнява задълженията си;

Членовете на комисията:

1. участват в заседанията на комисията;

2. лично разглеждат документите, участват при вземането на решения и поставят оценки на офертите;

3. подписват всички протоколи и доклади от работата на комисията.

Решенията на комисията се вземат с обикновено мнозинство.

Когато член на комисия не е съгласен с решенията и предложенията на комисията, той подписва съответните документи с особено мнение. Особеното мнение се аргументира писмено, като мотивите са неразделна част от протокола.

Членовете на комисията представят на възложителя декларация по чл. 103, ал. 2 от ЗОП след предоставяне на списъка с участниците.

Всеки член на комисията е длъжен да си направи самоотвод, когато установи, че:

1. по обективни причини не може да изпълнява задълженията си;

2. в хода на провеждане на процедурата е възникнал конфликт на интереси;

Възложителят е длъжен да отстрани член на комисията, за когото установи, че е налице конфликт на интереси с участник.

В тези случаи възложителят определя със заповед нов член.

В случаите по чл.51, ал. 10 от ППЗОП действията на отстранения член, свързани с разглеждане на офертите и с оценяване на предложенията на участниците, след настъпване на установените обстоятелства не се вземат предвид и се извършват от новия член.

Членовете на комисията са длъжни да пазят в тайна обстоятелствата, които са узнали във връзка със своята работа в комисията, включително да опазват документите от неправомерен достъп.

Комисията и всеки от членовете й са независими при изразяване на становища и вземане на решения, като в действията си се ръководят единствено от закона.

Всеки член на комисия е длъжен незабавно да докладва на възложителя случаите, при които е поставен под натиск да вземе нерегламентирано решение в полза на участник.

**Постъпилите оферти ще бъдат отворени на публично заседание на Комисията в деня и часа, посочени в обявлението в административната сграда на община Тополовград, адрес: гр. Тополовград, пл. „Освобождение” №1, Заседателна зала.**

При промяна в датата, часа или мястото за отваряне на офертите участниците се уведомяват чрез профила на купувача най-малко 48 часа преди новоопределения час.

Получените оферти се отварят на публично заседание от комисията по чл.103, ал. 1 от ЗОП, на което могат да присъстват участниците в процедурата или техни упълномощени представители, както и представители на средствата за масово осведомяване.

Председателят на комисията отваря по реда на тяхното постъпване офертите и оповестява тяхното съдържание.

Най-малко трима от членовете на комисията подписват техническото предложение и плика с надпис „Предлагани ценови параметри". Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри". Публичната част от заседанието на комисията приключва след извършването на тези действия.

Комисията разглежда документите по чл. 39, ал. 2 от ППЗОП за съответствие с изискванията към личното състояние и критериите за подбор, поставени от възложителя, и съставя протокол.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и изпраща протокола на всички участници в деня на публикуването му в профила на купувача.

В срок до 5 работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие. Тази възможност се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

Когато промените се отнасят до обстоятелства, различни от посочените по чл.54, ал. 1, т. 1, 2 и 7 ЗОП, новият ЕЕДОП може да бъде подписан от едно от лицата, които могат самостоятелно да представляват участника.

След изтичането на срока комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.

При извършването на предварителния подбор и на всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Комисията разглежда офертите на допуснатите участници и проверява за съответствието на предложенията с предварително обявените условия.

Когато методиката за комплексна оценка включва показатели по чл. 70, ал. 7, т. 3, буква „б" от ЗОП, присъдените от комисията оценки следва да са мотивирани.

Ценовото предложение на участник, чиято оферта не отговаря на изискванията на възложителя, не се отваря.

Когато част от показателите за оценка обхващат параметри от техническото предложение, комисията отваря ценовото предложение, след като е извършила оценяване на офертите по другите показатели.

Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват лицата по чл. 54, ал. 1 от ППЗОП. Комисията обявява резултатите от оценяването на офертите по другите показатели, отваря ценовите предложения и ги оповестява.

Комисията класира участниците по степента на съответствие на офертите с предварително обявените от възложителя условия.

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;

2. по-изгодно предложение за размера на разходите, сравнени в низходящ ред съобразно тяхната тежест;

3. по-изгодно предложение по показатели извън посочените по т. 1 и 2, сравнени в низходящ ред съобразно тяхната тежест.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с чл.58, ал. 2 от ППЗОП или ако критерият за възлагане е най-ниска цена и тази цена се предлага в две или повече оферти.

Освен на основанията по чл. 54 от ЗОП възложителят отстранява:

1. участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

2. участник, който е представил оферта, която не отговаря на:

а) предварително обявените условия за изпълнение на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10;

3. участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 – 5 от ЗОП;

4. участници, които са свързани лица;

5. участник, подал заявление за участие или оферта, които не отговарят на условията за представяне, включително за форма, начин, срок и валидност;

6. лице, което е нарушило забрана по чл. 101, ал. 9 или ал.10 от ЗОП.

Срокът на валидност на офертите е времето, през което участниците са обвързани с условията на представените от тях оферти. Възложителят определя срока в календарни дни. Срокът започва да тече от датата, определена за краен срок за получаване на оферти. Възложителят кани участниците да удължат срока на валидност на офертите, когато той не е изтекъл. Когато срокът е изтекъл, възложителят кани участниците да потвърдят валидността на офертите си за определен от него нов срок. Участник, който не удължи или не потвърди срока на валидност на офертата си, се отстранява от участие.

Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането.

Обосновката може да се отнася до:

1. икономическите особености на производствения процес, на предоставяните услуги или на строителния метод;

2. избраните технически решения или наличието на изключително благоприятни условия за участника за предоставянето на продуктите или услугите или за изпълнението на строителството;

3. оригиналност на предложеното от участника решение по отношение на строителството, доставките или услугите;

4. спазването на задълженията по чл. 115;

5. възможността участникът да получи държавна помощ.

Получената обосновка се оценява по отношение на нейната пълнота и обективност относно обстоятелствата, на които се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи.

Не се приема оферта, когато се установи, че предложените в нея цена или разходи са с повече от 20 на сто по-благоприятни от средните стойности на съответните предложения в останалите оферти, защото не са спазени норми и правила, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10.

Не се приема оферта, когато се установи, че предложените в нея цена или разходи са с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла на чл. 107 от ДФЕС.

Действията на комисията се протоколират, като резултатите от работата й се отразяват в доклад.

Решенията на комисията се вземат с мнозинство от членовете й. Когато член на комисията е против взетото решение, той подписва протокола с особено мнение и писмено излага мотивите си.

Правилата за работа на комисията се определят с ППЗОП.

Докладът по чл. 103, ал. 3 от ЗОП се представя на възложителя за утвърждаване. Към доклада се прилагат протоколите от работата на комисията.

В 10-дневен срок от получаването на доклада възложителят го утвърждава или го връща на комисията с писмени указания, когато:

1. информацията в него не е достатъчна за вземането на решение за приключване на процедурата, и/или

2. констатира нарушение в работата на комисията, което може да бъде отстранено, без това да налага прекратяване на процедурата.

Указанията не могат да насочват към конкретен изпълнител или към определени заключения от страна на комисията, а само да указват:

1. каква информация трябва да се включи, така че да са налице достатъчно мотиви, които обосновават предложенията на комисията в случаите по чл.106, ал.3, т.1 от ЗОП;

2. нарушението, което трябва да се отстрани в случаите по чл.106, ал.3, т.2 от ЗОП.

Комисията представя на възложителя нов доклад, който съдържа резултатите от преразглеждането на действията й.

**VI.**  **КЛАСИРАНЕ И ОПРЕДЕЛЯНЕ НА ИЗПЪЛНИТЕЛ.**

В 10-дневен срок от утвърждаване на доклада възложителят издава решение за определяне на изпълнител или за прекратяване на процедурата.

**VII. СКЛЮЧВАНЕ НА ДОГОВОР ЗА ОБЩЕСТВЕНАТА ПОРЪЧКА**

Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

1. представи документ за регистрация в съответствие с изискването по чл. 10, ал. 2 от ЗОП;

2. представи документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица и подизпълнителите, ако има такива;

3. представи определената гаранция за изпълнение на договора;

4. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

Съобразно чл.4, т.23 и чл.59, ал.2 ЗМИП мерките за превенция на използването на финансовата система за целите на изпирането на пари са задължителни за лицата, организиращи възлагането на обществени поръчки. Последните идентифицират всяко физическо лице, което е действителен собственик на клиент - юридическо лице или друго правно образувание, чрез събирането на:

1. справка от съответния регистър по чл. 63 от ЗМИП и документите по чл. 64 от ЗМИП;

2. документите и справките по чл. 54, ал. 1 и 2 от ЗМИП, както и други документи, от които да са видни действителният собственик, характерът и видът на собствеността или контролът съгласно § 2 от допълнителните разпоредби на ЗМИП, както и да няма съмнение, че лицето, за което е получена информация по т. 1, е актуалният действителен собственик;

3. декларация от законния представител или от пълномощника на юридическото лице.

Преди сключване на договор избраният изпълнител следва да представи декларации по Закона за мерките срещу изпирането на пари (Обн., ДВ, бр. 27 от 27.03.2018 г., в сила от 31.03.2018 г.), в които следва да декларира дали са налице обстоятелствата по чл.42, ал.2 , т.2, чл.59, ал.1, т.3 и чл.66, ал.2 от ЗМИП.

*Забележка:*

*1) Съгласно чл.42, ал.2 , т.2 от ЗМИП Възложителят следва да изиска представяне от страна на участника писмена декларация с цел установяване дали лицето попада в някоя от категориите по чл. 36 от ЗМИП, т.е. видна политическа личност.*

*2) Съгласно чл.59, ал.1, т.3 Възложителят следва да изиска представяне от страна на законния представител или от пълномощника на юридическото лице - участник писмена декларация с цел идентифицирането на всяко физическо лице, което е действителен собственик на клиент – юридическо лице или друго правно образование.*

*3) Съгласно чл.66, ал.2 Възложителят следва да изиска представяне от клиента или от неговия законен представител или пълномощник писмена декларация с цел изясняване произхода на средствата.*

*Забележка:*

*Участник в процедура по възлагане на обществена поръчка е клиент по смисъла на ЗМИП (вж.§1 т.9 от ДР на ЗМИП).*

*Горепосочените основания са императивно регламентирани в ЗМИП и задължават Възложителя да изиска декларирането на съответните обстоятелства.*

Възложителят не сключва договор, когато участникът, класиран на първо място:

1. откаже да сключи договор;

2. не изпълни някое от условията посочени по-горе или

3. не докаже, че не са налице основания за отстраняване от процедурата.

В последния случай възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител.

Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката. Промени в проекта на договор се допускат по изключение, когато е изпълнено условие/условия по чл.116 ЗОП и са наложени от обстоятелства, настъпили по време или след провеждане на процедурата.

Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.

**VІІІ. ГАРАНЦИЯ ЗА ИЗПЪЛНЕНИЕ**

Гаранцията за изпълнение има обезпечителна и обезщетителна функция, т.е. от една страна цели да стимулира изпълнителя към точно и качествено изпълнение на задълженията му по договора за обществената поръчка, а от друга страна да послужи като обезщетение при недобросъветсно поведение от негова страна.

Гаранцията за изпълнение е сума в размер на **3 % /три процента/ от стойността на договора за изпълнение на обществената поръчка по съответната позиция без ДДС.**

Гаранцията за изпълнение се представя в една от следните форми:

- парична сума внесена чрез банков превод по банкова сметка на Община Тополовград:

БАНКА «ДСК» ЕАД, клон Тополовград

IBAN BG35 STSA 9300 3300 704111,

BIC STSABGSF.

- банкова гаранция;

-  застраховка, която обезпечава изпълнението чрез покритие на отговорността на изпълнителя.

Oпределеният за изпълнител избира сам формата на гаранцията за изпълнение.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията.

Възложителят освобождава гаранцията без да дължи лихви за периода, през който средствата законно са престояли при него.

Условията и сроковете за задържане или освобождаване на гаранцията за изпълнение са уредени в проекта на договор за възлагане на обществената поръчка.

За неуредените в настоящата документация въпроси се прилагат императивните разпоредби на ЗОП и ППЗОП.